Ιγνάσιο Σκόκο

Ο **Ιγνάσιο "Νάτσο" Μαρτίν Σκόκο** (ισπανική (Λατ. Αμερικής)  προφορά ΔΦΑ: [iɣˈnasjo (e)sˈkoko], γεννήθηκε 29 Μαΐου 1985) είναι
Αργεντινός διεθνής πρώην ποδοσφαιριστής. Γεννήθηκε στο Σάντα Φε της Αργεντινής και αγωνιζόταν με ευχέρεια σε όλες τις θέσεις του κέντρου, ενώ δυνητικά και ως επιθετικός.

## Καριέρα
Ο Νάτσο Σκόκο ξεκίνησε την καριέρα του τη σεζόν 2003-2004 στη Νιούελς Ολντ Μπόις, έχοντας 75 συμμετοχές και 16 γκολ. Το 2006 πήρε μεταγραφή για την Ούναμ όπου αγωνίστηκε μέχρι τον Ιανουάριο του 2007 με 32 εμφανίσεις και 11 γκολ. Δόθηκε δανεικός στην Τολούκα, όπου αγωνίστηκε δύο φορές σημειώνοντας ένα γκολ. Επέστρεψε στην Ούναμ τη σεζόν 2007-2008, πραγματοποιώντας 34 εμφανίσεις και σημειώνοντας 12 γκολ. Το καλοκαίρι του 2008 πήρε μεταγραφή για την ΑΕΚ. Με την ΑΕΚ από το 2008 είχε 33 γκολ σε 117 εμφανίσεις. Το διάστημα που αγωνίστηκε στην Ελλάδα πραγματοποίησε εντυπωσιακές εμφανίσεις οι οποίες έστρεψαν επάνω του τα βλέμματα μεγάλων Ευρωπαϊκών συλλόγων, ωστόσο λόγω της ασταθούς διοίκησης της Ένωσης δεν προχώρησε κάποια μεταγραφή. Η τεχνική του κατάρτιση, η ταχύτητα, η έκρηξη, τα ασύλληπτα σουτ του και η ικανότητα του να κερδίζει μόνος του παιχνίδια τον καθιστούν έναν εκ των κορυφαίων μεσοεπιθετικών που έχουν αγωνιστεί στο ελληνικό Πρωτάθλημα και κατά πολλούς τον κορυφαίο.

Το καλοκαίρι του 2011 μεταγράφεται στην Αλ Άιν έναντι 2,8 εκατ. €. Τον ένα χρόνο που πρόλαβε να αγωνιστεί, έκανε 17 συμμετοχές και έβαλε 8 γκολ. Το καλοκαίρι του 2012, μετά από παράπονα του ίδιου, φεύγει από την Αραβία με προορισμό μια παλιά του γνώριμο. Γυρίζει στην Αργεντινή και συγκεκριμένα στην πρώην ομάδα του, τη Νιούελς Ολντ Μπόις ως δανεικός. Εκεί καταφέρνει να κατακτήσει το 2012 Φινάλ Αργεντινής καθώς και να βγει δεύτερος στη διεκδίκηση του 2012 Ινισιάλ. Και στις 2 διοργανώσεις βγήκε πρώτος σκόρερ σε ισοβάθμια με άλλους παίκτες. Παρ όλα αυτά η ομάδα του (ως νικήτρια του 2012 Φιναλ Αργεντινης) δε μπόρεσε να νικήσει στο τελικό του Πρωταθλήματος τη Βέλεζ (νικητρια του 2012 Ινισιάλ Αργεντινής) καθώς ηττήθηκε με 1-0 παρ όλη την επικράτηση της καθ' όλη τη διάρκεια του αγώνα. Επίσης οδήγησε τη Νιούελς στα ημιτελικά του Κόπα Λιμπερταδόρες του 2013 με την ομάδα να αποκλείεται στα πέναλτι από την Ατλέτικο Μινέιρο. Το 2013 σε αγώνα πρωταθλήματος με την Μποταφόγκο σημείωσε δύο γκολ σε 47 δευτερόλεπτα ανατρέποντας το μέχρι τότε 1-0 εις βάρος της ομάδας του. Τον Ιούλιο του 2013 μεταγράφηκε στην Ιντερνασιονάλ έναντι 4,25 εκατ.€. Τον Ιανουάριο του 2014 ο Σκόκο μετακόμισε στην Αγγλία για λογαριασμό της Σάντερλαντ που πλήρωσε το πόσο των 3,65 εκατ.€. Στη Πρέμιερ Λιγκ ο Σκόκο δεν απέδωσε τα αναμενόμενα καθώς έκανε 6 εμφανίσεις χωρίς να πετύχει κανένα τέρμα. Στις 13 Ιουλίου του 2014 ο Σκόκο πήρε μεταγραφή στη Νιούελς Ολντ Μπόις με τη Σάντερλαντ να εισπράττει 2,7εκατ.€. Αυτή είναι η τρίτη θητεία του στην αργεντίνικη ομάδα. Στις 29 Ιουνίου 2017, με μεταγραφή 3εκατ.€. μετακινήθηκε στη Ρίβερ Πλέιτ οπού υπέγραψε συμβόλαιο διάρκειας τριών ετών.

### Συμμετοχές και γκολ με τη φανέλα της [[ΑΕΚ Αθηνών (ποδόσφαιρο)|ΑΕΚ]]

### Στατιστικά
*Τελευταία ενημέρωση 5 Δεκεμβρίου 2012*

### Εθνική Ομάδα Αργεντινής
** Αργεντινή Κάτω των 20 **:
Ο Σκόκο ξεκίνησε από τους μικρούς της Αργεντινής τη διεθνή καριέρα του, το 2004, όπου είχε 12 συμμετοχές και είχε σημειώσει 3 γκολ. Ντεμπούτο έκανε ενάντια στην Κολομβία στις 27 Ιουλίου 2004. Στις 3 Νοεμβρίου 2004, ο Σκόκο έκανε τη δεύτερη εμφάνισή του ενάντια στην Παραγουάη και σκόραρε στο 77ο λεπτό κάνοντας το 2-0 για την Αργεντινή. Ο Σκόκο κλήθηκε επίσης για να είναι μέρος της ομάδας που θα συμμετείχε στο Παγκόσμιο Κύπελλο των μικρών το 2005. Ο Σκόκο έπαιξε 2 αγώνες στο τουρνουά κατά του Ουζμπεκιστάν την 1 Δεκεμβρίου 2005 και κατά του Μάλι στις 4 Δεκεμβρίου 2005. Επίσης, έπαιξε μαζί με τον Λιονέλ Μέσι και τον Σέρχιο Αγουέρο.

** Αργεντινή **:
Στις 15 Απριλίου 2005, ο Χοσέ Πέκερμαν καλεί τον Σκόκο για ένα φιλικό απέναντι στη Χιλή, αλλά τελικά δεν αγωνίζεται. Στις 3 Ιουνίου, 2005, ο Σκόκο κλήθηκε για άλλη φιλικό για την Αργεντινή κατά το Πουέρτο Ρίκο, αλλά τραυματίστηκε και αναγκάστηκε να μείνει έξω για μια-δυο εβδομάδες και δεν κατάφερε να συμμετάσχει πάλι.
Μετά εντυπωσιάζοντας τον προπονητή της Αργεντινής Άλφιο Μπασίλε, ο Σκόκο κλήθηκε για ένα ανεπίσημο φιλικό αγώνα ενάντια στη Γουατεμάλα στις 6 Φεβρουαρίου, 2008, έπαιξε για 20 λεπτά στο ματς αντικαθιστώντας τον Εσεκιέλ Λαβέτσι. Ο Σκόκο συμπεριλήφθηκε επίσης στην αποστολή για το παιχνίδι ενάντια στη Βενεζουέλα στις 20 Αυγούστου 2008.
Τον Νοέμβριο του 2012 κλείθηκε να παίξει στον αγώνα ενάντια στη Βραζιλία όπου μάλιστα στα 20 λεπτά που έπαιξε ενώ το σκορ ήταν 0-0 πέτυχε δύο γκολ. Το τελικό αποτέλεσμα ήταν 2-1.

### Τρόπος παιχνιδιού
Ο Σκόκο είναι περισσότερο πιο γνωστός για την τρίπλα του, αλλά και την ταχύτητά του, αφήνοντας τους αμυντικούς πίσω. Του αρέσει να αγωνίζεται περισσότερο στα πλάγια αλλά και σαν επιτελικός μέσος. Του αρέσει να κάνει πολλά σουτ. Επίσης είναι γνωστός για τη δύναμή του στα σουτ. Ο πρώην τερματοφύλακας Ντάριο Κρέσιτς έχει περιγράψει τα σουτ ασταμάτητα, αφού εκείνος έχει δεχθεί 3 γκολ από τον Αργεντινό.

## Τίτλοι-Διακρίσεις
**Ομαδικά**
;Νιούελς Ολντ Μπόις
* Πρωτάθλημα ποδοσφαίρου Αργεντινής: 2004, Τροφαιό Φινάλ Αργεντινής 2012

;ΑΕΚ

* Κύπελλο Ελλάδας ποδοσφαίρου ανδρών: 2011

;Αλ Αΐν
* Αραβικό Πρωτάθλημα: 2011

**Ατομικά**
* Βραβεία Πρωτάθλημα Ελλάδας NOVA
* Καλύτερη εντεκάδα της χρονιάς 2009-2010

## Παραπομπές


Κατηγορία:Μέσοι ποδοσφαιριστές
Κατηγορία:Αργεντινοί ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Νιούελς Ολντ Μπόις
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Κλουμπ Ουνιβερσιδάδ Νασιονάλ
Κατηγορία:Ποδοσφαιριστές Αλ Αΐν ΦΚ
Κατηγορία:Ποδοσφαιριστές Εθνικής Αργεντινής Κ20
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Σπορτ Κλαμπ Ιντερνασιονάλ
Κατηγορία:Ποδοσφαιριστές Σάντερλαντ ΑΦΚ
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Αγγλία